มันนี่ทูเดย์
เปิดจองเหรียญกษาปณ์
29 ต.ค. 2565

เปิดจองเหรียญกษาปณ์
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า กรมได้จัดทำเหรียญกษาปณ์ที่ระลึก 50 ปี สำนักงานคณะกรรมการส่งเสริมการลงทุน (บีโอไอ) โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยผู้ที่ประสงค์จะขอแลกเหรียญกษาปณ์ที่ระลึกสามารถขอแลกได้ตั้งแต่ฅวันที่ 6 ธ.ค. 2559 เป็นต้นไป ซึ่งเหรียญดังกล่าวผลิตในจำนวนเพียง 4 แสนเหรียญ
ค้ำประกันเอสเอ็มอีแสนล้าน
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.ได้เปิดตัวโครงการค้ำประกันสินเชื่อเอสเอ็มอีทวีทุน และร่วมลงนามบันทึกข้อตกลง (เอ็มโอยู) กับธนาคารพันธมิตร 19 แห่งเพื่อให้การสนับสนุนผู้ประกอบการเอสเอ็มอี ในโครงการค้ำประกันสินเชื่อเอสเอ็มอีทวีทุน (PGS6) ในวงเงิน 1 แสนล้านบาท เพิ่มโอกาสผู้ประกอบการเอสเอ็มอี สามารถเข้าถึงสินเชื่อมากขึ้น ช่วยเสริมสร้างบรรยากาศการลงทุน และสร้างเม็ดเงินหมุนเวียนในระบบเศรษฐกิจในประเทศ คาดว่าจนถึงสิ้นปี 2559 จะสามารถค้ำประกันสินเชื่อให้ผู้ประกอบการผ่านโครงการนี้ได้ 3,000 ล้านบาท